REGOLAMENT TAL-KUMMISSJONI (KE) Nru 923/2007
ta’ l-1 ta’ Awwissu 2007
li jemenda r-Regolament (KE) Nru 1623/2000 f’dak li għandu x’jaqsam ma’ ċerti skadenzi għad-distillazzjoni tal-prodotti li jirriżultaw mill-għasir ta’ l-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (1), u partikolarment l-Artikolu 33 tiegħu,
Billi:
(1)
L-Artikoli 45, 59 u 61 tar-Regolament tal-Kummissjoni (KE) Nru 1623/2000 tal-25 ta’ Lulju 2000 li jistabbilixxi regoli ddettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq ta’ l-inbid fir-rigward tal-mekkaniżmi tas-suq (2), jistipula ċerti dati għad-distallazzjoni tal-prodotti li jirriżultaw mill-għasir ta’ l-inbid. Minħabba n-nuqqas ta’ distilleriji f’ċerti Stati Membri, jeżistu diffikultajiet materjali għal dawn l-Istati Membri biex id-distillazzjoni ssir fl-iskadenzi previsti. Jeħtieġ għalhekk li dawn id-dati msemmija jiġu posposti.
(2)
Peress li t-terminu previst bil-leġiżlazzjoni preżenti biex il-prodotti riżultanti mill-għasir ta’ l-inbid jinġarru fid-distilleriji jiskadi fil-15 ta’ Lulju tas-sena ta’ l-inbid kurrenti, jeħtieġ li dan ir-Regolament japplika mill-15 ta’ Lulju 2007.
(3)
Il-miżuri f’dan ir-Regolament huma skond l-opinjoni tal-Kumitat għall-Ġestjoni ta’ l-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1623/2000 qed jiġi emendat kif ġej:
1)
Ir-raba’ subparagrafu ta’ l-Artikolu 45(1) għandu jinbidel bit-test li ġej:
“B’deroga mill-ewwel subparagrafu, għas-snin ta’ l-inbid 2004/2005, 2005/2006 u 2006/2007, id-data msemmija fl-ewwel subparagrafu hija posposta għall-31 ta’ Awwissu tas-sena ta’ l-inbid sussegwenti.”
2)
It-tielet subparagrafu ta’ l-Artikolu 59, għandu jinbidel bit-test li ġej:
“B’deroga mill-ewwel subparagrafu, għas-snin ta’ l-inbid 2004/2005, 2005/2006 u 2006/2007, id-data msemmija fl-ewwel subparagrafu hija posposta għall-15 ta’ Settembru tas-sena ta’ l-inbid sussegwenti.”
3)
It-tieni subparagrafu ta’ l-Artikolu 61(3), għandu jinbidel bit-test li ġej:
“Madanakollu, għas-snin ta’ l-inbid 2004/2005, 2005/2006 u 2006/2007, id-data stipulata fl-ewwel subparagrafu hija posposta għall-15 ta’ Settembru tas-sena ta’ l-inbid sussegwenti.”
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament japplika mill-15 ta’ Lulju 2007.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, 1 ta’ Awwissu 2007.